ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยกำหนดประเภทโรงงานในนิคมอุตสาหกรรมที่ต้องติดตั้งเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติพ.ศ.๒๕๕๓ อาศัยอำนาจตามความในมาตรา ๒๓ (๑)แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และมาตรา ๑๐ (๔)แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๓)พ.ศ. ๒๕๓๙ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมติคณะกรรมการการนิคมอุตสาหกรรมแห่งประเทศไทย ในการประชุม ครั้งที่ ๑๓/๒๕๕๒เมื่อวันที่ ๒๓ ธันวาคม ๒๕๕๒คณะกรรมการการนิคมอุตสาหกรรมแห่งประเทศไทยออกข้อบังคับไว้ ดังต่อไปนี้ข้อ ๑ในข้อบังคับนี้โรงงาน หมายความว่าโรงงานผลิตพลังงานไฟฟ้าทุกขนาดลำดับที่ ๘๘ ตามกฎกระทรวง ฉบับที่ ๑๗ (พ.ศ. ๒๕๔๙)ออกตามความในพระราชบัญญัติโรงงาน พ.ศ. ๒๕๓๕ หรือโรงงานในลำดับอื่น ๆที่มีแหล่งกำเนิดมลพิษในทำนองเดียวกันเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติหมายความว่าเครื่องตรวจวัดความเข้มข้นของมลพิษทางอากาศจากปล่องที่เป็นแหล่งกำเนิดมลพิษทางอากาศแบบอัตโนมัติอย่างต่อเนื่อง(Continuous Emission MonitoringSystems : CEMS) ประกอบด้วยส่วนสำคัญ๓ ส่วน คือ(๑) ส่วนการเก็บและส่งตัวอย่าง (Samplinginterface/Sampling delivery system)(๒) ส่วนการวิเคราะห์ (Analyzer)(๓) ส่วนการจัดการข้อมูล (Dataacquisition system)ข้อ ๒โรงงานตามที่กำหนดในข้อบังคับนี้ต้องติดตั้งเครื่องมือหรือเครื่องอุปกรณ์พิเศษเพื่อตรวจวัดคุณภาพอากาศจากปล่องแบบอัตโนมัติ ดังนี้ขนาดของหน่วยการผลิตประเภทโรงงานค่าต่าง ๆ ของเครื่องมือหรือเครื่องอุปกรณ์พิเศษที่ต้องตรวจวัดหมายเหตุหน่วยผลิตพลังงานไฟฟ้าที่มีกำลังการผลิตทุกขนาดโรงงานลำดับที่ ๘๘ ตามกฎกระทรวง (พ.ศ. ๒๕๓๕)ซึ่งแก้ไขเพิ่มเติมโดยกฎกระทรวง ฉบับที่ ๑๗(พ.ศ. ๒๕๔๙) ออกตามความในพระราชบัญญัติโรงงาน พ.ศ. ๒๕๓๕หรือโรงงานในลำดับอื่น ๆที่มีแหล่งกำเนิดมลพิษในทำนองเดียวกันความทึบแสงหรือฝุ่นละอองก๊าซซัลเฟอร์ไดออกไซด์(SO2) ออกไซด์ของไนโตรเจน (NOx)ก๊าซออกซิเจน (O2)๑) หากเชื้อเพลิงไม่มีกำมะถันไม่ต้องตรวจวัดSO2๒) หากเชื้อเพลิงเป็นก๊าซธรรมชาติไม่ต้องตรวจวัด SO2 และความทึบแสงหรือฝุ่นละอองค่าต่าง ๆของเครื่องมือหรือเครื่องอุปกรณ์พิเศษที่ต้องตรวจวัดมีหน่วยวัด ดังนี้ค่าต่าง ๆ ของเครื่องมือหรือเครื่องอุปกรณ์ที่ต้องตรวจวัดหน่วยวัดความทึบแสง (Opacity)ร้อยละ (%)ฝุ่นละออง (Particulate)มิลลิกรัมต่อลูกบาศก์เมตร (mg/m3)ก๊าซซัลเฟอร์ไดออกไซด์ (Sulfurdioxide:SO2)ส่วนในล้านส่วน (ppm)ออกไซด์ของไนโตรเจน (Oxidesofnitrogen:NOx)วัดในรูปไนโตรเจนไดออกไซด์ส่วนในล้านส่วน (ppm)ก๊าซออกซิเจน (Oxygen:O2)ร้อยละโดยปริมาณ (% byvolume)ข้อ ๓ข้อกำหนดเกี่ยวกับการติดตั้งเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติตลอดจนค่าต่าง ๆที่ตรวจวัดวิเคราะห์ให้ใช้วิธีที่องค์การพิทักษ์สิ่งแวดล้อมแห่งประเทศสหรัฐอเมริกา(United States EnvironmentalProtection Agency : U.S.EPA) กำหนดไว้ หรือวิธีอื่นที่กรมโรงงานอุตสาหกรรมหรือการนิคมอุตสาหกรรมแห่งประเทศไทยเห็นชอบในการตรวจวัดความเข้มข้นของมลพิษทางอากาศจากปล่องที่เป็นแหล่งกำเนิดมลพิษทางอากาศอย่างต่อเนื่องแบบแบ่งคาบเวลา(Time Sharing) สามารถใช้เครื่องตรวจวัดความเข้มข้นของมลพิษทางอากาศชุดเดียวกันสำหรับปล่องที่มากกว่า๑ ปล่องแต่ไม่เกิน ๓ ปล่อง ทั้งนี้ คุณภาพอากาศที่ระบายออกจากปล่องเหล่านั้นต้องมีคุณสมบัติและสภาวะที่คล้ายคลึงกันเช่น กระบวนการผลิตใกล้เคียงกัน ใช้เชื้อเพลิงประเภทเดียวกันค่าความเข้มข้นของมลพิษทางอากาศใกล้เคียงกันข้อ ๔คุณลักษณะเครื่องมือหรือเครื่องอุปกรณ์ที่สอดคล้องกับการเชื่อมโยงระบบตรวจสอบคุณภาพอากาศจากปล่องแบบอัตโนมัติอย่างต่อเนื่อง(CEMS)คุณลักษณะเครื่องมือหรือเครื่องอุปกรณ์ที่สอดคล้องกับการเชื่อมโยงระบบCEMS เป็นดังนี้(๑) มี Modem ที่ใช้ในการเชื่อมโยงข้อมูลอย่างน้อย๑ ชุด หรือมีช่องทางการสื่อสารผ่านเครือข่ายอินเทอร์เน็ต Internetที่สามารถเชื่อมโยงได้ตลอดเวลา(๒) มีระบบสัญญาณเตือนเมื่อค่าที่วัดได้เกินกว่าค่าที่กำหนดและต้องส่งข้อมูลให้กับศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดได้ทันที(๓)สามารถส่งข้อมูลปัจจุบันอย่างต่อเนื่องให้กับศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดได้(๔) สามารถเก็บข้อมูล (History)ได้อย่างน้อย ๓๐ วันและสามารถส่งข้อมูลดังกล่าวให้กับศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดได้เมื่อมีการร้องขอทั้งนี้ ผู้ประกอบกิจการโรงงานต้องรับผิดชอบค่าใช้จ่ายในการติดตั้งอุปกรณ์รับข้อมูลและค่าใช้จ่ายในการดำเนินงาน(Operate) ให้แก่ศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดข้อ ๕การเชื่อมโยงระบบตรวจสอบคุณภาพอากาศจากปล่องแบบอัตโนมัติอย่างต่อเนื่อง(CEMS)การเชื่อมโยงระบบ CEMS ต้องดำเนินการดังต่อไปนี้เมื่อโรงงานได้ติดตั้งเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติอย่างต่อเนื่องแล้วโรงงานจะต้องแจ้งข้อมูลดังต่อไปนี้ ต่อศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนด(๑) ชื่อและทะเบียนโรงงาน(๒)รายละเอียดปล่องและเครื่องมืออุปกรณ์ที่ติดตั้ง(๓) ค่าที่ทำการตรวจวัด (Parameters)(๔) รายละเอียดเครื่องมือและอุปกรณ์ส่งสัญญาณ(๕)หมายเลขโทรศัพท์ของโรงงานที่ใช้เชื่อมต่อกับระบบเชื่อมโยงของศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนด(๖) ชื่อผู้ประสานงานและหมายเลขโทรศัพท์ติดต่อเมื่อศูนย์รับข้อมูลพร้อมสำหรับการเชื่อมโยงระบบแล้วโรงงานจะต้องทำการทดสอบระบบและส่งข้อมูลให้ศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดทันทีข้อ ๖การรายงานผลการตรวจวัดคุณภาพอากาศจากปล่องที่เป็นแหล่งกำเนิดมลพิษทางอากาศให้รายงานผลที่ความดัน ๑ บรรยากาศ หรือที่ ๗๖๐ มิลลิเมตรปรอท อุณหภูมิ ๒๕องศาเซลเซียสที่สภาวะแห้ง (Dry basis) โดยมีปริมาตรอากาศส่วนเกิน(Excess air) ร้อยละ ๕๐หรือมีปริมาตรออกซิเจนส่วนเกิน (Excess Oxygen)ร้อยละ ๗ และรายงานเป็นค่าเฉลี่ยทุก ๆ ๑ ชั่วโมงอย่างต่อเนื่องตลอดเวลา ๒๔ ชั่วโมงโดยที่การรายงานผลการตรวจวัดต้องมีข้อมูลเกินกว่าร้อยละ ๘๐ของช่วงเวลาทั้งหมดในแต่ละวัน (๐.๐๐ น. - ๒๔.๐๐ น.) หากมีเหตุขัดข้องไม่ว่ากรณีใดๆ และไม่สามารถรายงานผลการตรวจวัดได้ หรือมีข้อมูลน้อยกว่าร้อยละ ๘๐ ในวันนั้น ๆให้รายงานสาเหตุและการแก้ไขปัญหามายังศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดภายในวันเดียวกันหรือวันถัดไปโดยไม่เว้นวันหยุดราชการการส่งรายงานผลการตรวจวัดให้ส่งมายังศูนย์รับข้อมูลของสำนักงานนิคมอุตสาหกรรมหรือที่การนิคมอุตสาหกรรมแห่งประเทศไทยกำหนดโดยผ่านระบบสื่อสารผ่านดาวเทียมหรือระบบเครือข่ายโทรศัพท์หรือระบบสื่อสารผ่านเครือข่ายอินเทอร์เน็ต(Internet)ข้อ ๗ข้อบังคับนี้ให้ใช้บังคับกับโรงงานที่ตั้งอยู่ในเขตนิคมอุตสาหกรรมทุกแห่งข้อ ๘โรงงานที่ได้รับใบอนุญาตให้ใช้ที่ดินและประกอบกิจการโรงงานหลังวันที่ข้อบังคับนี้มีผลบังคับใช้ให้ติดตั้งเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติให้แล้วเสร็จก่อนแจ้งเริ่มประกอบกิจการโรงงานในกรณีโรงงานที่ได้รับใบอนุญาตให้ใช้ที่ดินและประกอบกิจการโรงงานก่อนวันที่ข้อบังคับนี้มีผลบังคับใช้ให้ติดตั้งเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติให้แล้วเสร็จภายใน๑ ปีทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๘ มกราคม พ.ศ. ๒๕๕๓ประสานตันประเสริฐประธานกรรมการการนิคมอุตสาหกรรมแห่งประเทศไทยปริยานุช/ผู้จัดทำ๕มีนาคม ๒๕๕๓นันท์นภัสร์/ตรวจ๕มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๒๖ ง/หน้า ๔๑/๒๔ กุมภาพันธ์ ๒๕๕๓